Amerikaanske presidintsferkiezings (2008)

De 56ste presidintsfekiezing fan de Feriene Steaten sil op 4 novimber 2008 hâlden wurde. De 56ste presidintsferkiezing sil beskiede wa't George W. Bush opfolgje sil as 44ste presidint fan de Feriene Steaten. De kandidaat dy't 270 of mear kiesmannen fan de Electoral College hat, wint de presidintsferkiezing. 

 Gadingmakkers foar de ferkiezings 

 Demokraten 
Al yn jannewaris 2008 wie it wis dat de Demokraten twa kandidaten hienen om gading te meitsjen foar de presidintsferkiezing 2008, Barack Obama en Hillary Clinton.

De foarferkiezings fan 5 febrewaris 2008, dy't foar de Demokraten yn 21 steaten en de Amerikaansk Samoa hâlden wurde, wie in fuortsetting fan de race tusken Clinton en Obama. Obama wûn yn mear steaten, mar Clinton wûn yn de steaten dêr't mear minsken wenje wêrtroch se mear kiesmannen krige. Sadwaande joech de Super Tuesday by de Demokraten gjin dúdlike winner.(Sjoch ek Super-Ungewissheit nach Super Tuesday fan 6 febrewaris 2008. Dútsk)

Linkendewei wûn Obama yn mear steaten as Clinton. Clinton joech belies op 7 juny en sei Obama stipe ta yn 'e ferkiezing om it presidintskip.

 Republikeinen 
Begjin 2007 wie Rudy Giuliani de favorite kandidaat foar de Republikeinen. Hy hie yn maart in foarsprong op McCain fan likernôch 20%. Mei Mitt Romney en Fred Thompson hie de Republikeinske partij yn 'e twadde helte fan 2007 fjouwer kandidaten om gading te meitsjen foar de presidintsferkiezing 2008. Op 13 maart docht bliken dat John McCain de favorite kandidaat is foar de Republikeinske Partij.Republican Presidential Nomination Ingelsk

 Oare kandidaat-gadingmakkers 

Oare partijen dy't meidogge oan de presidintsferkiezing binne de Green Party, Constitution Party, Libertarian Party, Prohibition Party, Sozialistische Partei der USA en de Socialist Workers Party.

In kandidaat kin mei in partij of allinnich (independent'') meidwaan oan de presidintferkiezings. Op 24 febrewaris 2008 makket Ralph Nader kundich dat er meidwaan sil oan de presidintsferkiezing fan 2008. Hy die al twaris earder mei, yn 2000 helle er 2,7% fan de stimmen, yn 2004 0,4%.

 Resultaat 

 Gadingmakker  Partij  Tal stimmen  Persint  Electoral College  Boarne John McCain  Republikeinske Partij  52,257,739  47%  162  Q Barack Obama  Demokratyske Partij  57,675,402  52%  349  Q

</div>

 Sinteraasje 
<center>jannewaris oant july 2008</center>
 Gadingmakker  Partij  Jeften (USD)  Utjeften (USD)  Kontant jild (USD)  Tekoart John McCain  Republikeinske Partij  401.327.135  335.489.325  65.837.810  915.894  Barack Obama  Demokratyske Partij  171.092.491  149.675.028  21.417.463  2.003.357

 Sjoch ek 
 Presidint fan de Feriene Steaten

 Ferwizing nei boarne 

 Keppeling om utens 
 Washington Post: The Presidential Feld Ingelsk
 New York Times: Who's running? Ingelsk
 Los Angeles Times: In the running Ingelsk
 CNN: 2008 Candidates Ingelsk
 Forbes: 2008 Candidate forum Ingelsk
 MSNBC: Issues + candidate matrix Ingelsk

Presidintsferkiezings 2008
Kategory:Barren yn 2008